User:Ssigrit/sandbox

Tudengiorganisatsioonid on silmaringi, huvide ning kogemuste rikastamise koht, mida juhitakse teiste vabatahtlikke tudengite poolt (üliõpilased, vilistlased, vanuses 18–35), kes omakorda rikastavad aktiivsete tudengite elu kas ülikooli siseselt või väliselt. Tudengiorganisatsiooni saab lugeda ühiskondliku organisatsiooni kategooriasse.

Sageli astutakse tudengiorganisatsiooni, et saada tudengielust maksimumi ning suurendada oma huvi ja töövõimalusi. Tudengiorganisatsioonid on peamiselt mittetulundusühingud, kelle peamisteks eesmärkidest on areneda organisatsiooni liikmeid informaalse ja mitteformaalse õppimise käigus ning kaasata neid ühiskondlike eesmärkide ja poliitiliste sõnavõttude arutellu.

Tudengiorganisatsioone on mitmeid ja mõni neist kannab oma nimetuste sees ka: Selts, Sihtasutus, MTÜ, klubi, liit, jne.

Tudengiorganisatsioonide tüüpe on väga erinevaid. Peamiselt liigitatakse need 4 erineva organisatsiooni tüübi alla, mis iseloomustavad nende eesmärke ja erinevusi.

Ülelinnalised organisatsioonid
Ülelinnalistesse organisatsioonidesse on liikmeteks oodatud kõigi erialade tudengid ning nende koosluses on tavaliselt 40-100 liiget. Organisatsiooni peamisteks eesmärkideks on suuremate projektide ning avalike ürituste korraldamine. Enamasti pannakse rõhku liikmete koolitamise ja siseüritustel liikmetega koos ajaveetmisele. Sellised organisatsioonid on aktiivse tegutsemise heaks alguskohaks.

Erialapõhised organisatsioonid
Erialaorganisatsioonides on liikmeteks teised erialatudengid, kes on kokku tulnud, et korraldada erinevaid sise- kui välisüritusi, populariseerida erialaorganisatsiooni kuuluvust, teha algust teaduskarjääriga või näha teiste tudengite mõttekäike erineva nurga alt. Erialaorganisatsioonid on tavaliselt väiksemad kui ülelinnalised, kuid leidub ka erandeid, näiteks Arstiteadusüliõpilaste Selts (EAÜS) kuhu kuulub üle 300 liikme! Erialapõhised organisatsioonid on suurepärane platvorm, kust alustada oma erialast karjääri.

Esindusorganisatsioonid
Esindusorganisatsioonides on võimalik tegeleda laiemate ühiskondlike küsimustega, mis puudutavad eelkõige ülikooli elu paremaks muutmisega. Võetakse sõna kõrgharidusteemadel ning seistakse tudengite arvamuse eest. Oskuseid, nagu avalik esinemine, süsteemne mõtlemine ja argumenteerimine käib sellistes tudengiorganisatsioonides kõige rohkem läbi.

Akadeemilised organisatsioonid
Akadeemilised organisatsioonid ehk korporatsioonid ja seltsid on ühed kõige traditsioonilisemad ja vanemad tudengiorganisatsioonid maailmas. Korporatsioonide ja seltside ajalugu Eestis ulatub tagasi 19. sajandi keskpaika ning neil on väga oluline osa eesti rahvusluse kujunemises. Akadeemilised organisatsioonid koondavad enda alla nii üliõpilasi kui ka ülikooli lõpetanud vilistlasi. Olemas on nii mees-, nais- kui sega korporatsioone.

Tudengiorganisatsioonidega liitumise eelised
Valdav enamus ülikoolilõpetajatest leiavad, et tööl hakkama saamiseks ei piisa vaid ülikooliõpingutest. Tudengiorganisatsioonid pakuvad ainulaadseid võimalusi õpingute täiendamiseks ja vajalike praktiliste kogemuste omandamiseks, olles ise kas liikme või juhi rollis. Tudengiorganisatsioonidel teevad palju üksteisega koostööd ning igal organisatsioonil on kas oma võrgustik või koostööpartnerid, kus igal organisatsiooniliikmel on võimalus koolitustel, workshop’idel või aruteluõhtutel end proovile panna.

Tudengiorganisatsioonides on võimalik

 * Omandada erinevaid praktilisi oskuseid ja teadmisi, võttes osa pakkuvatest üritustest.
 * Avastada, mis on need asjad, mida tegelikult Sulle teha meeldib.
 * Leida sõpru ning tuttavaid koguks eluks ning võimalusel avada ka tuleviku tööala uksed.
 * Erinevaid võimalusi võtta osa maailmamuutvatest projektidest.

Tartus tegutsevad Tudengiorganisatsioonid
Tartu on tudengisõbralik linn, kus elab palju üliõpilasi, tegutsevad mitmed tudengiorganisatsioonid ning noorte ühingud ja firmad. Linn toetab enamasti tudengite kultuuriüritusi ja pakub neile rohkelt vaba aja veetmise võimalusi, mil tudengid omakorda annavad oma panuse kultuurielu loomisesse. Sellises keskkonnas on tudengiorganisatsioonid kõige lihtsamini ellu jäänud ning neile on antud võimalus laieneda ja areneda.

Tartus tegutseb selline tudengiorganisatsioonide koostöövõrgustik nagu OLE ROHKEM. , mis hõlmab enda alla pea kõik Tartu linna organisatsioonid. Võrgustik on loodud eesmärgiga, et Tartu oleks kõige arendavam linn noortele. Koostöövõrgustikuga soodustatakse paremaid tingimusi organisatsioonidele ning nende liikmetele, pakkudes neile erinevaid arengu- ja populariseerimisvõimalusi.

Näiteid Tartu Tudengiorganisatsioonidest
AIESEC in Tartu

DD Akadeemia

Ülikooli Kultuuriklubi

Üliõpilaskonna Sihtasutus

Vanem Vend, Vanem Õde

Eesti Arstiteadusüliõpilaste Selts

Sotsioloogia Üliõpilaste Liit Eestimaal

Korporatsioon Rotalia

Korporatsioon Amicitia

Eesti Üliõpilaste Selts Põhjala

Tartu Ülikooli üliõpilasesindus

Eesti Maaülikooli üliõpilasesindus

Rohkem Tartu tudengiorganisatsioone on võimalik leida: olerohkem.ee

Eestis tegutsevad Tudengiorganisatsioonid
Kuigi Tartus pesitsevad kõige aktiivsemad tudengiorganisatsioonid, leidub ka mujal Eestis töökaid organisatsioone, kes seisavad oma noorte heaolu nimel.

Alljärgnevalt toodud mõni näide

BEST-Estonia

GreenTech Club

Skeemipesa

MTÜ Õigus

Formula Student Team Tallinn

Autospordiklubi